# Laurie Cunningham

Laurence Paul Cunningham (Londres, 8 de març de 1956 - Madrid, 15 de juliol de 1989) va ser un futbolista anglès que jugava d'extrem esquerre. Una obra de teatre basada en la seva vida, Getting the Third Degree, de Dougie Blaxland, es va representar per primera vegada el 2019.

## Biografia

El 1974 va fitxar pel Leyton Orient Football Club de la segona divisió, on va jugar 3 anys. Després del seu fitxatge pel West Bromwich Albion el 1977, la seva carrera esportiva va començar a despuntar. Allà va jugar al costat de Cyrille Regis i Brendon Batson sota la direcció de l'entrenador Ron Atkinson, convertint-se en el segon trio de jugadors negres que jugava a la màxima categoria del futbol anglès, coneguts com The Three Degrees, un terme encunyat per Atkinson en referència al grup de soul estatunidenc homònim.
El seu joc a l'estadi The Hawthorns va fer que el Reial Madrid el fitxés per 195 milions de pessetes, equip en què va romandre cinc anys, guanyant la Lliga una vegada i la Copa del Rei en dos ocasions. Va abandonar el Reial Madrid la temporada 1982/83, i després d'un període a l'Sporting de Gijón i posteriorment a l'Olympique de Marseille, va tornar a Anglaterra al Leicester City el 1985, seguit d'un retorn a Espanya per a jugar al Rayo Vallecano la temporada 1988/89 on va marcar el gol que va assegurar l'ascens a Primera divisió.
Cunningham va ser convocat per primera vegada amb la selecció sub-21 d'Anglaterra el 1977 mentre jugava al West Bromwich Albion, esdevenint el primer futbolista negre a representar internacionalment l'Associació Anglesa de Futbol. Més endavant va jugar 6 partits amb la selecció absoluta entre 1979 i 1980, convertint-se en un dels primers internacionals negres d'Anglaterra.
Mentre jugava al Rayo Vallecano, Cunningham va morir en un accident de trànsit a Madrid el matí del 15 de juliol de 1989, a l'edat de 33 anys.

## Palmarés

Reial Madrid
* La Lliga: 1979–80
* Copa del Rei: 1979–80, 1981–82
Wimbledon FC
* Copa anglesa: 1987–88

## Referències

* 1 2 «The electric trailblazer who met a tragic end in Madrid» (en anglès). BBC Sport.
* ↑ Urdampilleta, Txema. ««Black & British»». Catarsi Magazín, 10-02-2023. [Consulta: 12 febrer 2023].
* ↑ Blease, Melissa. «Getting The Third Degree: Interview with Dougie Blaxland». The Bath Magazine, 08-10-2019. Arxivat de l'original el 27 de gener 2020. [Consulta: 27 gener 2020].
* ↑ Hunn, Jonathan. «Orient icon Laurie Cunningham honoured with statue». London Evening Standard, 30-11-2017. [Consulta: 3 maig 2018].
* ↑ «West Bromwich Albion: Statue of legends Cyrille Regis, Laurie Cunningham and Brendan Batson due to be unveiled». CBBC Newsround, 21-05-2019. [Consulta: 21 maig 2019].
* ↑ «The wraps come off 125th anniversary mural». West Bromwich Albion FC, 17-11-2004.
* 1 2 Shea, Julian (2009), "From Brisbane Road to the Bernabeu", BBC Sport, 15 July 2009.
* ↑ «Laurie Cunningham: Tragic tale of the former Manchester United player who amazed Real Madrid». Independent Print, 04-03-2013.
* ↑ Turner, Graham «El médico del Madrid me ha quitado dos años de mi carrera» (en castellà). El País [Madrid], 11-11-1982. ISSN: 1134-6582.
* 1 2 «Laurie Cunningham - Football Career». football-england.com. Arxivat de l'original el 3 July 2013. [Consulta: 13 abril 2013].
* ↑ «Cunningham killed in car crash». , 16-07-1989, p. 18.

## Bibliografia

* Bowler, D., & J. Bains (2000), Samba in the Smethwick End: Regis, Cunningham, Batson and the Football Revolution. ISBN 1-84018-188-5
* Paul Rees (2014), The Three Degrees The Men Who Changed British Football Forever. ISBN 978-1-4721-1926-1